CELEX: 62013TN0154
Language: bg
Date: 2013-03-14 00:00:00
Title: Дело T-154/13: Жалба, подадена на 14 март 2013 г. — Jiangsu Jiasheng Photovoltaic Technology/Комисия

27.4.2013   
            
            
               BG
            
            
               Официален вестник на Европейския съюз
            
            
               C 123/27
            
         Жалба, подадена на 14 март 2013 г. — Jiangsu Jiasheng Photovoltaic Technology/Комисия
   (Дело T-154/13)
   2013/C 123/48
   Език на производството: английски
   
      Страни
   
   
      Жалбоподател: Jiangsu Jiasheng Photovoltaic Technology Co., Ltd (Исин, Китай) (представител: R. MacLean, Solicitor)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да допусне жалбата за разглеждане,
            
         
               —
            
            
               да отмени решението на Комисията, съдържащо се в писмото ѝ от 3 януари 2013 г., с което тя отказва да разглежда по-нататък искането на жалбоподателя да бъде третиран като дружество, работещо в условията на пазарна икономика („ТДПИ“), и
            
         
               —
            
            
               да осъди ответника и евентуалните встъпили страни да заплатят съдебните разноски на жалбоподателя.
            
         
      Правни основания и основни доводи
   
   В подкрепа на жалбата си жалбоподателят сочи две правни основания.
   
               1.
            
            
               По първото правно основание се твърди, че обжалваното решение следва да се отмени поради допусната от Комисията явна грешка в преценката, в резултат от която не е спазено правото на жалбоподателя на защита на оправданите правни очаквания и е нарушен принципът на пропорционалност, като незаконосъобразно и без основателни причини е прекратено разглеждането на искането на жалбоподателя да бъде третиран като дружество, работещо в условията на пазарна икономика, за целите на антидъмпинговото разследване.
            
         
               2.
            
            
               По второто правно основание се твърди, че обжалваното решение следва да се отмени поради допусната от Комисията явна грешка в преценката, в резултат от която са нарушени принципът на правна сигурност и забраната за прилагане на правото на ЕС с обратна сила, като незаконосъобразно и без основателни причини е прекратено разглеждането на искането на жалбоподателя за ТДПИ за целите на антидъмпинговото разследване.